sagorsarker/bangla-wikipedia huggingface dataset:
অবচয়

অবচয় () বলতে ব্যবহারজনিত কারণে সম্পত্তির মূল্য অবনতিকে বলে। হিসাববিজ্ঞানের মিলকরণ নীতি অনুসারে ধার্য করা হয়। অবচয় হল সম্পত্তি ব্যবহারের বার্ষিক চার্জ। এটি ধার্যের ফলে সম্পত্তি ও মালিকানা সত্ত্ব হ্রাস পায়। অবচয় ধার্য না করলে সম্পত্তি ও মালিকানা সত্ত্ব বেশি দেখানো হয়।
পৃথিবীর বিভিন্ন দেশে বিভিন্ন ভাবে অবচয় গণনা করা হয়ে থাকে। তার মধ্যে জনপ্রিয় পদ্ধতি গুলো হচ্ছে নির্দিষ্ট শতাংশ পদ্ধতি, সরল রৈখিক পদ্ধতি, ক্রমহ্রাসমান জের পদ্ধতি, উৎপাদন ঘণ্টা পদ্ধতি ইত্যাদি। উদাহরণ, এক ব্যক্তি ১,০০০০০ টাকা দিয়ে একটি বাইক কিনলো। বাইকের অবচয় ১০% ধরা হলে, এক বছর পরে ঐ বাইকের সমাপনী মূল্য দাঁড়াবে ৯০০০০টাকা (১০০০০০X১০%=১০০০০টাকা, আবার ১০০০০০-১০০০০=৯০০০০টাকা)। এক বছরে ঐ বাইকের অবচয় খরচ ১০,০০০টাকা।
পেগিং (যৌনক্রিয়া)

পেগিং হচ্ছে একটি যৌনকর্ম যাতে সাধারণত নারীরা বন্ধনীযুক্ত কৃত্রিম শিশ্ন যোনিতে লাগিয়ে একটি পুরুষের পায়ুতে প্রবেশ করায়। এটা আবার অপর একটি নারীর পায়ুপথেও প্রবেশ করানো হতে পারে। পেগিং শব্দটি ইংরেজি ভাষায় মূলত একটি অপশব্দ হিসেবে ব্যবহৃত হয়ে আসলেও আজকাল এটা একটি সভ্য শব্দ হিসেবেই ব্যবহৃত হয়।
নারীরা যখন পেগিং করেন তখন তাদের যোনিতে একধরনের আনন্দানুভূতি আসতে পারে যেটা মূলত মনস্তাত্ত্বিক কারণে হতে পারে। অপরদিকে যার পায়ুতে প্রবেশ করানো হবে তিনি ব্যথা পেতে পারেন।
মদিন সাহেব

মদিন সাহেব ( ) (কাশ্মীরি: مٔدیٖن صٲب) এই মসজিদ, ভারতের "জম্মু ও কাশ্মীর" রাজ্যের পুরনো শহর শ্রীনগরের নৌশহর নামক এলাকার, বাগ-এ-আলি মার্দান খাঁ এবং সাজঘরপুর এর কাছে অবস্থিত। এই মসজিদটি ১৪৪৮ খ্রিষ্টাব্দে কাশ্মীরের বাদশা গিয়াসউদ্দিন জৈন-উল-আবিদিন তৈরি করেন। জৈন-উল-আবিদিন তার শিক্ষক সৈয়দ-মহম্মদ-মাদানি, যিনি আপামর কাশ্মীরিদের কাছে মদিন সাহেব নামেই খ্যাত তার নামেই এই মসজিদের নামকরণ করেন যার কবরটি মসজিদের বা দিকে রয়েছে। সৈয়দ মাদানি ১৩৯৮ সালে তৈমুর লঙ্ এর সঙ্গে ভারতে আসেন। তৈমুর লঙের দূত হয়ে তিনি কাশ্মীরে আসেন সুলতান সিকান্দরের কাছে । কাশ্মীরে পদার্পণের পর মদিন সাহেবের কাশ্মীর শহরটি পছন্দ হয়ে যায় এবং তিনি সিদ্ধান্ত নেন কাশ্মীরেই থাকবেন। তিনি প্রাথমিক ভাবে রেয়নাওয়ারী তে থাকতে শুরু করেন এবং সৈয়দ-মোহাম্মদ-হামাদানির শিষ্যত্ব গ্রহণ করেন। পরবর্তী কালে বাদশা জৈন-উল-আবেদিনের রাজধানী নৌশহরে চলে আসেন, যেখানে বাদশা তাকে একটি খাঁনকাহ্ তৈরি করে দেন। ১৩ই অক্টোবর ১৪৪৫ অর্থাৎ ১১ই রাযাব ৮৩৯ হিজরিতে উনি পরলোকগমন করেন।
কানাডিয়ান ইউনিভার্সিটি অব বাংলাদেশ

কানাডিয়ান ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। পড়াশোনায় উৎসাহ দিতে শিক্ষার্থীদের জন্য এখানে বৃত্তির সুযোগ আছে। ইনফরমেশন সিস্টেমস অডিট অ্যান্ড কন্ট্রোল অ্যাসোসিয়েশনসহ বিভিন্ন ব্যবসায়িক ও গবেষণা প্রতিষ্ঠানের সঙ্গে সরাসরি সম্পৃক্ততা আছে কানাডিয়ান ইউনিভার্সিটি অব বাংলাদেশের। এ ছাড়া কানাডাসহ বিভিন্ন দেশের বিশ্ববিদ্যালয় ও প্রতিষ্ঠানের সঙ্গে যুক্ত আছে বিশ্ববিদ্যালয়টি। দক্ষিণ আমেরিকার বিভিন্ন বিশ্ববিদ্যালয়ের নিয়ম অনুসারে সাজানো হয়েছে পাঠ্যক্রম।
২০১৬ সালে কানাডিয়ান ইউনিভার্সিটি অব বাংলাদেশ যাত্রা শুরু করে।
নিম্নোক্ত ব্যক্তিবর্গ কানাডিয়ান ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন:
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
বিশ্ববিদ্যালয়ের প্রয়োজনীয় নোটিশ বিশ্ববিদ্যালয়ের নোটিশ বোর্ডে ও বিশ্ববিদ্যালয়ের গেটে টাঙিয়ে দেয়া হয়। এছাড়াও বিশ্ববিদ্যালয়ের ওয়েবসাইটে দেয়া হয়।
নর্দান ইউনিভার্সিটি অব বিজনেস অ্যান্ড টেকনোলোজি খুলনা

নর্দান ইউনিভার্সিটি অব বিজনেস অ্যান্ড টেকনোলোজি খুলনা খুলনা শহরে অবস্থিত বাংলাদেশের একটি বেসরকারি বিশ্ববিদ্যালয়। এটিই দেশের দক্ষিণ-পশ্চিমাঞ্চলে স্থাপিত প্রথম বিশেষায়িত বেসরকারি বিশ্ববিদ্যালয়।
“বেসরকারি বিশ্ববিদ্যালয় আইন, ২০১০” অনুসারে ট্রাস্টি বোর্ড ইউজিসিকে "নর্দান ইউনিভার্সিটি অব বিজনেস অ্যান্ড টেকনোলজি খুলনা" নামে খুলনাতে একটি পূর্ণাঙ্গ বিশ্ববিদ্যালয় প্রতিষ্ঠার প্রস্তাব দেয়। পরিদর্শনের পর (ইউজিসি দ্বারা) এবং সমস্ত প্রয়োজনীয়তা যাচাইকরণের পর বাংলাদেশ সরকার ২৯ ডিসেম্বর ২০১৫ তারিখে একটি নতুন পূর্ণাঙ্গ বিশ্ববিদ্যালয় হিসাবে "নর্দান ইউনিভার্সিটি অফ বিজনেস অ্যান্ড টেকনোলজি খুলনা" এর অনুমোদন দেয়। সরকারের কাছ থেকে অনুমোদন পাওয়ার পর, ৯ জানুয়ারি ২০১৬ তারিখে প্রধানমন্ত্রীর অর্থনৈতিক উপদেষ্টা ডঃ মোশাররফ হোসেন প্রধান অতিথি হিসাবে উপস্থিত থেকে এর উদ্বোধন করেন। উদ্বোধনী অনুষ্ঠানে সভাপতিত্ব করেন এইউবিটি খুলনা ট্রাস্টের উপাচার্য অধ্যাপক ডঃ এএইচএম আব্দুল্লাহ।
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত। ক্লাসরুমগুলোতে প্রজেক্টর রয়েছে।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি গবেষণাগার রয়েছে।
ল্যাব শুধুমাত্র কার্ডধারী শিক্ষার্থীরাই ব্যবহার করতে পারে।
বিশ্ববিদ্যালয়ের প্রয়োজনীয় নোটিশ বিশ্ববিদ্যালয়ের নোটিশ বোর্ডে ও বিশ্ববিদ্যালয়ের গেটে টাঙিয়ে দেয়া হয়। এছাড়াও বিশ্ববিদ্যালয়ের ওয়েবসাইটে তে দেয়া হয়। ইহা মনিটরিং করার জন্য আলাদা পূণাঙ্গ সেল রয়েছে।
পোর্ট সিটি ইন্টারন্যাশনাল ইউনিভার্সিটি

পোর্ট সিটি ইন্টারন্যাশনাল ইউনিভার্সিটি বাংলাদেশের চট্টগ্রামে অবস্থিত একটি বেসরকারি বিশ্ববিদ্যালয়। এটি বাংলাদেশ বিশ্ববিদ্যালয় মঞ্জুরী কমিশন কর্তৃক অনুমোদিত একটি বিশ্ববিদ্যালয়। ২০১২ সালে প্রতিষ্ঠিত বিশ্ববিদ্যালয়টিতে চারটি অনুমোদিত অনুষদ রয়েছে।
২০১২ সালের নভেম্বর মাসে সংসদ সদস্য ও মন্ত্রী এ. কে. এম. এনামুল হক শামীমের পৃষ্ঠপোষকতায় চট্টগ্রামের দক্ষিণ খুলশীর নিকুঞ্জ আবাসিক এলাকায় পোর্টসিটি ইন্টারন্যাশনাল ইউনিভার্সিটির অস্থায়ী ক্যাম্পাস প্রতিষ্ঠিত হয়।
পরের বছর মে মাসে বিশ্ববিদ্যালয়টি ৬৯ জন শিক্ষার্থী, ১৭ জন শিক্ষক, ৪ জন কর্মকর্তা ও ১ জন কর্মচারী নিয়ে শিক্ষা কার্যক্রম শুরু করে।
৩১ মার্চ ২০১৯ সালে দি কিং অব চিটাগং ক্লাবে বিশ্ববিদ্যালয়টির প্রথম সমাবর্তন অনুষ্ঠান অনুষ্ঠিত হয়। অনুষ্ঠানে প্রধান অতিথি হিসেবে উপস্থিত ছিলেন গণপ্রজাতন্ত্রী বাংলাদেশ সরকারের শিক্ষামন্ত্রী ডা. দীপু মনি। বিশেষ অতিথি ছিলেন- পানি সম্পদ উপমন্ত্রী ও বিশ্ববিদ্যালয়ের প্রতিষ্ঠাতা সভাপতি, বোর্ড অব টাস্ট্রিজের চেয়ারম্যান এ. কে. এম. এনামুল হক শামীম, শিক্ষা উপমন্ত্রী মহিবুল হাসান চৌধুরী; এবং বিশ্ববিদ্যালয়ের মঞ্জুরি কমিশনের চেয়ারম্যান, ঢাকা বিশ্ববিদ্যালয়ের সাবেক উপাচার্য ও ইমেরিটাস অধ্যাপক আবুল কালাম আজাদ চৌধুরী। স্বাগত বক্তব্য রাখেন পোর্ট সিটি ইন্টারন্যাশনাল ইউনিভার্সিটির উপাচার্য অধ্যাপক ড. নূরুল আনোয়ার।
কোভিড-১৯ মহামারি পরিস্থিতিতেও বিশ্ববিদ্যালয়টি জুম প্লাটফর্মে অনলাইন শিক্ষা কার্যক্রম সুশৃঙ্খলভাবে অব্যাহত রেখেছিল।
নিম্নোক্ত ব্যক্তিবর্গ পোর্ট সিটি ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন:
পোর্ট সিটি ইন্টারন্যাশনাল ইউনিভার্সিটিতে বিশ্ববিদ্যালয় মঞ্জুরি কমিশন কর্তৃক চারটি অনুষদ পরিচালনার অনুমোদন থাকলেও, বিশ্ববিদ্যালয়টি তিনটি অনুষদ শিক্ষা কার্যক্রম পরিচালনা করে আসছে।
অনুষদটি পিসিআইইউর প্রতিষ্ঠালগ্ন হতে শিক্ষার্থীদের ব্যবসায় প্রশাসন বিভাগের অধিনে স্নাতক ও স্নাতকোত্তর শিক্ষাদান কার্যক্রম পরিচালনা করে আসছে।
বিজ্ঞান ও প্রকৌশল অনুষদের অধিনে ছয়টি বিভাগ আছে। এর মধ্যে পাঁচটি বিভাগ স্নাতক ও স্নাতকোত্তর শিক্ষা প্রদান করে আসছে। পাশাপাশি বিশ্ববিদ্যালয়টি বিজ্ঞান বিভাগে কয়েকটি বিষয়ভিত্তিক কোর্সও পরিচালনা করছে।
উক্ত অনুষদটির অধিনে তিনটি বিভাগ স্নাতক ও স্নাতকোত্তর শিক্ষা কার্যক্রম পরিচালনা করছে।
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার ও সিট বেন্স রয়েছে।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের জন্য প্রতিটি বিভাগের সতন্ত্র একাধিক ল্যাব রুম রয়েছে।
ফার্স্ট ক্যাপিটাল ইউনিভার্সিটি অব বাংলাদেশ

ফার্স্ট ক্যাপিটাল ইউনিভার্সিটি অব বাংলাদেশ বাংলাদেশের একটি বেসরকারি বিশ্ববিদ্যালয়। প্রথম ব্যাচের ছাত্র-ছাত্রীদের নিয়ে ২০১২ সালের নভেম্বর মাসে উদ্বোধনী ক্লাসের মধ্যদিয়ে খুলনা বিভাগের প্রথম বেসরকারি বিশ্ববিদ্যালয় হিসেবে ‘ফার্স্ট ক্যাপিটাল ইউনিভার্সিটি অব বাংলাদেশ‘ যাত্রা শুরু করে। বিশ্ববিদ্যালয়টি চুয়াডাঙ্গা- কুষ্টিয়া মহাসড়কে অবস্থিত।
ফার্স্ট ক্যাপিটাল ইউনির্ভারসিটি অব বাংলাদেশ চুয়াডাঙ্গা জেলা আলমডাঙ্গা সড়কে অবস্থিত। 
নিম্নোক্ত ব্যক্তিবর্গ ফার্স্ট ক্যাপিটাল ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন।
পিএইচ এর একাডেমিক সময়কাল দুইটি সেমিস্টার বছরে:
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য এক ডেক চেয়ার ও দ্বৈত আসন রয়েছে। শ্রেণীকক্ষগুলো শীতাতপ নিয়ন্ত্রিত। ও সার্বক্ষণিক বিদ্যুৎ সুবিধা।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের জন্য স্ব স্ব অনুষদে স্ব স্ব ল্যাব রয়েছে।
ফার্স্ট ক্যাপিটাল ইউনিভার্সিটি অব বাংলাদেশ,
ঘোড়ামারা, আলমডাঙ্গা রোড, চুয়াডাঙ্গা পৌরসভা, চুয়াডাঙ্গা ৭২০০, বাংলাদেশ।
মির্জানগর ইউনিয়ন, পরশুরাম

মির্জানগর বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।
১৮.৫ বর্গকিলোমিটার
৩৫ হাজার।
১৮ হাজার মহিলা।
১৭ হাজার পুরুষ।
পরশুরাম উপজেলার সর্ব-উত্তরে মির্জানগর ইউনিয়নের অবস্থান। এ ইউনিয়নের দক্ষিণে চিথলিয়া ইউনিয়ন, পূর্বে পরশুরাম পৌরসভা এবং উত্তরে ও পশ্চিমে ভারতের ত্রিপুরা প্রদেশ অবস্থিত।
মির্জানগর ইউনিয়ন পরশুরাম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
পরশুরাম জিরো পয়েন্ট (হাসপাতাল মোড়) থেকে ৫০০ মিটার পশ্চিমে পরশুরাম কলেজ, কলেজ থেকে উত্তরে সোজা ৭০০ মিটার গেলে মুহুরী ব্রীজ, ব্রীজের উত্তর পাশ থেকেই ইউনিয়ন শুরু। ওখান থেকে উত্তরে ২.৫ কিলোমিটার গেলে তুলাতলী বাজার, বাজারের মোড় থেকে পশ্চিমে ২ কিলোমিটার গেলেই সুবার বাজার, মূলত সুবার বাজার থেকেই অত্র ইউনিয়নের রাজনীতি ও ব্যবসা নিয়ন্ত্রিত হয়। বাজার থেকে অন্য ওয়ার্ডের সাথে যোগাযোগ করা সহজ। পরশুরাম থেকে সিএনজি, মোটর চালিত অটোরিক্সা এবং সাধারণ রিক্সায় যাওয়া যায়।
চিথলিয়া ইউনিয়ন, পরশুরাম

চিথলিয়া বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।
জনসংখ্যা ২৫২৮৭
পুরুষ ১১৯৩৬
মহিলা ১৩৩৫১
পরশুরাম উপজেলার সর্ব-পশ্চিমে চিথলিয়া ইউনিয়নের অবস্থান। এ ইউনিয়নের উত্তরে মির্জানগর ইউনিয়ন, পূর্বে পরশুরাম পৌরসভা ও বক্স মাহমুদ ইউনিয়ন, দক্ষিণে ফুলগাজী উপজেলার ফুলগাজী ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
চিথলিয়া ইউনিয়ন পরশুরাম উপজেলার আওতাধীন ৩নং চিথলিয়া ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
রায়হান সিদ্দিকী (লেখক)
এক নজরে চিথলিয়া
পরশুরাম উপজেলার একটি ঐতিহ্যবাহী অঞ্চল হলো চিথলিয়া ইউনিয়ন । জেলা শহর থেকে ২১ কি,মি, উত্তর পশ্চিমে, ভারত সীমান্ত ঘেষা- সিলোনিয়া ও মুহুরী নদী দ্বারা বিধৌত এই ৩নং চিথলিয়া ইউনিয়ন । যার উত্তরে মির্জানগর ইউনিয়ন, দক্ষিণে ফুলগাজী ইউনিয়ন, পূর্বে বক্সমাহমুদ ইউনিয়ন ও ভারতের ত্রিপুরা রাজ্য ও পশ্চিমেও ত্রিপুরা রাজ্য । এ অঞ্চল পারস্পরিক ও ধর্মিয় সম্প্রীতির জন্য প্রসিদ্ধ।
বক্স মাহমুদ ইউনিয়ন

বক্স মাহমুদ বাংলাদেশের ফেনী জেলার অন্তর্গত পরশুরাম উপজেলার একটি ইউনিয়ন।
পরশুরাম উপজেলার সর্ব-দক্ষিণে বক্স মাহমুদ ইউনিয়নের অবস্থান। এ ইউনিয়নের উত্তরে পরশুরাম পৌরসভা, পশ্চিমে চিথলিয়া ইউনিয়ন ও ফুলগাজী উপজেলার ফুলগাজী ইউনিয়ন, দক্ষিণে ফুলগাজী উপজেলার আমজাদহাট ইউনিয়ন এবং পূর্বে ভারতের ত্রিপুরা প্রদেশ অবস্থিত।
বক্স মাহমুদ ইউনিয়ন পরশুরাম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম পরশুরাম থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
পরশুরাম ইউনিয়ন, পরশুরাম

পরশুরাম বাংলাদেশের ফেনী জেলার অন্তর্গত পরশুরাম উপজেলার একটি সাবেক ইউনিয়ন।
পরশুরাম ইউনিয়ন ছিল পরশুরাম উপজেলার ২নং ইউনিয়ন পরিষদ। এ ইউনিয়নের সম্পূর্ণ অংশজুড়ে পরশুরাম পৌরসভা গঠিত হওয়ায় বর্তমানে ইউনিয়ন পরিষদ কার্যক্রম বিলুপ্ত হয়ে গেছে।
গঙ্গাজলি

গঙ্গাজলি হল ঘন চিনির রসে পাক করা নারকেল বাটা দিয়ে তৈরী এক প্রকার মিহি সাদা মুচমুচে গুঁড়ো মিষ্টি। এর আরের নাম পদ্মচিনি। দুর্গাপুজো উপলক্ষ্যে বাঙালি হিন্দু বাড়িতে পদ্মচিনি বানানো হয়ে থাকে। এই শুকনো চিনিপাক করা নারকেলের গুঁড়ো দিয়ে নাড়ুও বানানো হয়, যাকে গঙ্গাজলি নাড়ু বলা হয়। পূর্ববঙ্গে, বিশেষভাবে বিক্রমপুর, ফরিদপুর, বরিশাল অঞ্চলে এই মিষ্টির প্রাধান্য ছিল।
শ্রীশ্রী কৃষ্ণদাস কবিরাজ গোস্বামী লিখিত চৈতন্যচরিতামৃত গ্রন্থে এই গঙ্গাজলি নাড়ুর উল্লেখ পাওয়া যায়। রথযাত্রার সময় মহাপ্রভু জগন্নাথ দেবের সঙ্গে মিলিত হবার উদ্দেশ্যে শ্রীক্ষেত্রে যেতেন। তখনকার দিনেতো এত গাড়িঘোড়া ছিল না। তাই প্রায় একমাস আগে যাত্রা করতেন। যাওয়ার আগে পানিহাটিতে ভাগবতাচার্য্য রাঘব পন্ডিতের বাড়িতে সেবা গ্রহণ করতেন। রাঘবপন্ডিতের নির্দেশে তার বাল্যবিধবা ভগিনী দময়ন্তী মহাপ্রভুর জন্য যাত্রাপথের রসদ হিসাবে নানান ব্যঞ্জন, শুকনো মিষ্টি, আচার প্রভৃতি বানিয়ে ঝোলায় ভরে দিতেন। শ্রীচৈতন্যদেবের প্রিয় এই সব উপাদেয় খাবারের মধ্যে অন্যতম হল গঙ্গাজলি নাড়ু। আজও পানিহাটিতে চিঁড়াদধি দণ্ড মহোৎসবের দিনে বৈষ্ণব সম্প্রদায়ের ভক্তরা মহাপ্রভুর জন্য "রাঘবের ঝালি" প্রস্তুত করেন যাতে থাকে এই গঙ্গাজলি নাড়ু। রূপরাম চক্রবর্তী রচিত ধর্মমঙ্গলে পদ্মচিনি ও গঙ্গাজল নাড়ুর উল্লেখ পাওয়া যায়।
ঈশা খাঁ ইন্টারন্যাশনাল ইউনিভার্সিটি

ঈশা খাঁ ইন্টারন্যাশনাল ইউনিভার্সিটি বাংলাদেশের একটি বেসরকারী বিশ্ববিদ্যালয়। বৃহত্তর ময়মনসিংহ অঞ্চলে এটিই প্রথম বেসরকারী বিশ্ববিদ্যালয়।
বাংলাদেশ সরকার ২০১২ সালে বেসরকারী বিশ্ববিদ্যালয় আইন (পিইএ) ১৯৯২-এর অধীনে ঈশা খাঁ ইন্টারন্যাশনাল ইউনিভার্সিটি বাংলাদেশ প্রতিষ্ঠার অনুমোদন দেয়। আর্থিক সহায়তা একটি বাংলাদেশী ব্যবসা প্রতিষ্ঠান ইউনাইটেড গ্রুপ থেকে আসে।
নিম্নোক্ত ব্যক্তিবর্গ ঈশা খাঁ ইন্টারন্যাশনাল ইউনিভার্সিটি, বাংলাদেশের উপাচার্য হিসেবে দায়িত্ব পালন করেন:
ব্যবসায় প্রশাসন
আইন বিভাগ
কলা এবং সামাজিক বিজ্ঞান অনুষদ
কৃষি অনুষদ
প্রস্তাবিত প্রোগ্রাম
এই বিশ্ববিদ্যলয়ের সকল শ্রেণীকক্ষে শিক্ষার্থীদের বসার জন্য সিঙ্গেল ডেক চেয়ার রয়েছে। শ্রেণীকক্ষগুলো শীতাতপ নিয়ন্ত্রিত।
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের জন্য ১টি কম্পিউটার ল্যাব রয়েছে।
বিশ্ববিদ্যালয়ের প্রয়োজনীয় নোটিশ বিশ্ববিদ্যালয়ের নোটিশ বোর্ডে টাঙিয়ে দেয়া হয়। এছাড়াও বিশ্ববিদ্যালয়ের ওয়েবসাইটে দেয়া হয়।
মফিজুর রহমান (ক্রিকেটার)

মফিজুর রহমান (জন্ম: ১০ নভেম্বর, ১৯৭৮) মাদারীপুরে জন্মগ্রহণকারী সাবেক ও প্রথিতযশা বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। সংক্ষিপ্ত সময়ের জন্য ১৯৯৭ সালে বাংলাদেশ ক্রিকেট দলের পক্ষে খেলেছেন। ঘরোয়া ক্রিকেটে বরিশাল বিভাগের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন তিনি। সমগ্র খেলোয়াড়ী জীবনে চারটি একদিনের আন্তর্জাতিকে অংশগ্রহণের সুযোগ হয় ‘রশি’ ডাকনামে পরিচিত মফিজুর রহমানের।
অধিনায়ক আকরাম খানের নেতৃত্বে ১৯৯৭-৯৮ মৌসুমে বাংলাদেশ একাদশ নিউজিল্যান্ড সফরে চারটি প্রথম-শ্রেণীর ক্রিকেটে প্রথমবারের মতো অংশ নেয়। ১৯৮৬ সাল থেকে বাংলাদেশ দল লিস্ট এ ক্রিকেটে অংশ নিলেও এবারই প্রথম তারা প্রথম-শ্রেণীর ক্রিকেট খেলে। দলের সকলের সাথে তারও একযোগে অভিষেক হয়েছিল।
২২ জুলাই, ১৯৯৭ তারিখে স্বাগতিক শ্রীলঙ্কার বিপক্ষে ওডিআইয়ে অভিষেক ঘটে তার। কলম্বোয় পেপসি এশিয়া কাপের ৫ম খেলায় তিনি সনাথ জয়াসুরিয়ার ক্যাচ তালুবন্দী করেন। তবে বল হাতে বৃষ্টিবিঘ্নিত খেলায় ৬ ওভারে ৩৭ রান দিলেও কোন উইকেট পাননি। ব্যাট হাতে ১২ বল মোকাবেলায় ৬ রান তুলেন। ঐ খেলায় তার দল ১০৩ রানে পরাজিত হয়েছিল।
হামদর্দ বিশ্ববিদ্যালয় বাংলাদেশ

হামদর্দ বিশ্ববিদ্যালয় বাংলাদেশ বাংলাদেশের একটি বেসরকারী বিশ্ববিদ্যালয়।
১৪ মার্চ ২০১২ সালে হামদর্দ বিশ্ববিদ্যায় অনুমোদন পেয়ে শিক্ষার্থী ভর্তি শুরু করে। বিশ্ববিদ্যালয়টিতে বিজ্ঞান, প্রকৌশল ও প্রযুক্তি, কলা ও সমাজবিজ্ঞান এবং ব্যবসায় প্রশাসন এই তিনটি অনুষদে ৭টি বিষয় রয়েছে।
বিজ্ঞান, প্রকৌশল ও প্রযুক্তি অনুষদ
ব্যবসায় প্রশাসন অনুষদের '
অনুষদ ও সামাজিক বিজ্ঞান অনুষদ 
ইউনানী ও আয়ুর্বেদিক মেডিসিন অনুষদ
ডিএসএম নির্দেশিকায় সমকামিতা

মার্কিন মনোরোগ সংগঠন (এপিএ) দ্বারা প্রকাশিত "ডায়াগনস্টিক এন্ড স্ট্যাটিসটিক্যাল ম্যানুয়েল অব মেন্টাল ডিসঅর্ডার" (ডিএসএম) এর ভিন্ন ভিন্ন সংস্করণে সমকামিতা ও উভকামিতা নামক যৌন অভিমুখিতার- শ্রেণিবিন্যাসের পাঠ বিরাট আকারের রদবদলের মধ্য দিয়ে গিয়েছে। ডিএসএম ১ এ; এই ধরনের যৌন অভিমুখিতাকে "যৌন বিকৃতি" বলে উল্লেখ করা হয় এবং ডিএসএম ২ তে এই যৌন অভিমুখিতাকে "যৌন অভিমুখিতার উপদ্রব" (sexual orientation disturbance) বলে উল্লেখ করা হয়। ডিএসএম ৩ এ পরিমার্জিত করে "যন্ত্রণাদায়ক সমকামিতা" (Ego-dystonic homosexuality) বলে উল্লেখ করা হয়। ডিএসএম-৩-আর এ; এপ্রসঙ্গ বাদ দেওয়া হয়।
ডিএসএম ২ তে সমকামিতাকে যৌন বিকৃতিরই একটি রুপ বলে ধরা হত; কিন্তু ডিএসএম ২ এর ৭ম পুনঃমুদ্রণে সমকামিতাকে ভিন্ন শ্রেণিবিন্যাসে স্থানান্তর করা হয়, নব শ্রেণিবিন্যাসে বলা হয় সমকামিতা যৌন অভিমুখিতার উপদ্রব (Sexual orientation disturbance)। ষাটের দশকে এলজিবিটি আন্দোলনকর্মীদের সক্রিয়তা বৃদ্ধি এই পরিবর্তনে ভূমিকা রাখে। বিশেষ করে ১৯৬৯ এ স্টোনওয়াল দাঙার মত ঘটনাসমুহ ১৯৭০ পর্যন্ত স্থায়ী হয়। যার প্রভাব নিম্নোক্ত ঘটনাসমূহের মধ্য দিয়ে দেখা যায়।
ডিএসএম-৩ তে, সমকামিতাকে নতুন ভাবে শ্রেণিবিন্যাসিত করা হয়। এই শ্রেণিবিন্যাসে বলা হয়, এইধরনের যৌন অভিমুখিতাকে এখন থেকে একপ্রকার "আত্ম-অস্বীকৃত সমকামিতা" বলা হবে।
ডিএসএম ৩ আর-এ, নতুন "আত্ম-অস্বীকৃত সমকামিতা" শ্রেণিবিন্যাসকে অপসারণ করা হয় এবং একে "আলাদাভাবে চিহ্নিত না করা যৌন বৈকল্য" এর অধীনে বিস্তৃতভাবে অন্তর্ভুক্ত করা হয়, যাতে "কারও নিজস্ব যৌন অভিমুখিতা সম্পর্কে বিরামহীন ও চিহ্নিত যন্ত্রণা/দুশ্চিন্তা" অন্তর্ভুক্ত থাকতে পারে।
প্যারাকী

প্যারাকী বা প্যারাকি বা পেরাকি এক ধরনের ভারতীয় পিঠা, যা পুলির আকারে তৈরি ময়দার খোলের ভিতরে নারিকেল এবং ক্ষীরের পুর দিয়ে ভাজা হয়। এটি চন্দ্রাকলা নামেও পরিচিত।
পূর্বে বাঙালী হেঁশেলে দু'ধরনের প্যারাকী বানানো হতো। কখনো প্যারাকীর খোলের ভিতরে খোয়া ক্ষীর আর বাদাম কিশমিশের পুর দিয়ে, আবার কখনো মাংসের কিমা, মাছ বা বাঁধাকপির পুর দিয়ে তৈরি নোনতা প্যারাকী।
ভারতের বিভিন্ন প্রদেশে ময়দার খোলের ভিতরে নারিকেলের পুর ভরে সেটাকে ভেজে এক ধরনের সুস্বাদু মিষ্টি বানানোর প্রচলন আছে। তবে জায়গা বিশেষে এটির ভিন্ন নাম রয়েছে।
প্রায় একই খাবার গুজরাতে 'ঘুঘরা', মহারাষ্ট্রে 'কারঞ্জি', তামিলনাড়ুতে 'করাচিকা', অন্ধ্র প্রদেশ এবং কর্ণাটকে 'কারজিকায়ি' নামে পরিচিত। গোয়ানিস হিন্দুরা এই খাবার গনেশ চতুর্থিতে তৈরি করেন। সেখানে এর নাম হল 'নেভরি'। উত্তর ভারতের বিভিন্ন অঞ্চলে এই পুরভরা ভাজা মিষ্টি 'গুজিয়া' নামে প্রসিদ্ধ। বিহারে আবার সেই মিষ্টিরই নাম 'পুরুকিয়া'।
বিহারে মূলত দু'রকম পুরুকিয়া বানানোর চলন রয়েছে - সুজি এবং খোয়া ক্ষীরের। সুজির পুরুকিয়াতে সুজির সাথে চিনি, কাজু বাদাম, নারিকেল কোড়া, এলাচ এবং আরো বেশ কয়েক রকমের বাদাম মিশিয়ে সেটিকে ঘিয়ে ভাজা হয়। আর অন্যটায় খোয়া ক্ষীরের সাথে বাদাম আর চিনি মিশিয়ে ঘিয়ে ভেজে খোয়া পুরুকিয়া তৈরি করা হয়।
বাঙালি 'প্যারাকী'র সঙ্গে পার্শ্ববর্তী রাজ্য বিহারের 'পুরুকিয়া'র নামের সাদৃশ্য বিশেষ ভাবে লক্ষণীয়।
১) ময়দা এক কাপ
২) গলানো গাওয়া ঘি/সাদা তেল হাফ কাপ
৩) বেকিং সোডা হাফ চা চামচ
৪) এক চা চামচ ছোট এলাচের গুঁড়ো
১) এক কাপ নারিকেল কোড়া
২) এক কাপ গুড়োনো খোয়া ক্ষীর
৩) এক কাপ নলেন গুড়।
শুকনো ময়দাতে প্রথমে বেকিং সোডা, তারপর তেল বা ঘি এর ময়ান মিশিয়ে কম কম করে পানি দিয়ে ময়দাটা মেখে গায়ে বেশ খানিকটা তেল মাখিয়ে নিয়ে একটা ভিজে কাপড় জড়িয়ে একঘণ্টা মতো রাখতে হবে। ততক্ষণে একটা পুর বানানোর সরঞ্জাম একটা একটা পাত্রে নিয়ে আঁচ কমিয়ে পাক করতে হবে। চিট হয়ে আসলে নামিয়ে হালকা ঠাণ্ডা অবস্থায় ছোট ছোট নাড়ু করে নিতে হবে।  
এর পর ময়দার লেচি কেটে লুচির মতো বেলে নিয়ে তাতে পুলি বা মোমোর মতো করে পুর ভরে মুড়ে নিতে হবে।
একসাথে বানিয়ে নিয়ে তেল গরম করে আঁচ কমিয়ে খুব কম আছে প্যারাকি গুলো ভাজতে হবে।
প্যারাকীর পায়েস বানাতে গেলে এই সদ্য ভাজা প্যারাকী গরম ক্ষীরে ডোবাতে হবে।
মুম্বই-বেঙ্গালুরু অর্থনৈতিক করিডোর

বেঙ্গালুরু-মুম্বই অর্থনৈতিক করিডোর (বিএমইসি) হল ভারতের মুম্বাই ও বেঙ্গালুরু শহরের মধ্যে প্রস্তাবিত অর্থনৈতিক করিডোর। করিডোরটি কর্ণাটক ও মহারাষ্ট্র রাজ্যের মধ্যে ছড়িয়ে পড়েছে এবং দাভাংগেরে, চিত্রদুর্গ, হুবলি-ধারাওয়াদ, বেলগাভি, সোলাপুর, সাংলি, সাতারা এবং পুনের মতো প্রধান শহরগুলির মধ্য দিয়ে যায়। করিডোরের সামগ্রিক দৈর্ঘ্য প্রায় ১,০০০ কিলোমিটার এবং প্রায় ১৪৩,০০০ বর্গ কিলোমিটার এলাকা জুড়ে ছড়িয়ে রয়েছে। বিদ্যমান জাতীয় মহাসড়ক ৪ (এনএইচ ৪) (যা বেঙ্গালুরু ও মুম্বাইকে সংযুক্ত করে), বিদ্যমান বেঙ্গালুরু-মুম্বই রেলপথ এবং দাবহল-বেঙ্গালুরু প্রাকৃতিক গ্যাস পাইপলাইন করিডোরটির অন্তর্গত। 
ভারত সরকার এই করিডোর থেকে ₹৩ লাখ কোটি টাকা (মার্কিন $৪৪ বিলিয়ন) বিনিয়োগের লক্ষ্যমাত্রা অর্জন করবে এবং আশা করে এটি দেশে ২.৫ মিলিয়ন কর্মসংস্থান তৈরি করবে। 
নভেম্বর ২০১৩ সালে ভারত-যুক্তরাজ্য সামিটের সময়, ভারত ও ব্রিটিশ সরকার প্রকল্পটির যৌথ সম্ভাব্যতা অধ্যয়ন করতে সম্মত হয়। ডিএমআএসিডিসি এবং ইউকে ট্রেড এন্ড ইনভেস্টমেন্ট (ইউকেটিআই) যথাক্রমে দুই পক্ষের প্রতিনিধিত্ব করে এবং তাদের এই প্রকল্পের জন্য নোডাল এজেন্সি হিসাবে নিযুক্ত করা হয়। ২০১৩ সালের নভেম্বরে প্রকল্পের জন্য একটি কনসালট্যান্ট নিয়োগের জন্য ডিএমআএসিডিসি একটি টেন্ডার তৈরি করে এবং ১৪ ফেব্রুয়ারি ২০১৪ সালে টেন্ডার জয়ী হয় ইজিস ইন্ডিয়া কনসাল্টিং ইঞ্জিনিয়ার্স প্রাইভেট লিমিটেড, ইলে-দে-ফ্রান্স এবং ক্রিসিল রিস্ক ও ইনফ্রাস্ট্রাকচার সলিউশনস লিমিটেডের যুক্ত সংগঠন। সম্ভাব্যতা যাচাই ভারত সরকারের দ্বারা অর্থায়ন করা হয়েছিল। 
সরকার অন্তত চারটি নতুন শহরকে পরিকল্পিত প্রকল্পে অনুমোদন করেছে, যার জন্য উৎপাদনমূলক কার্যক্রম চালানো হয়েছে, যার বিস্তারিত পরিকল্পনা এখনো বাস্তবায়ন করা হয়নি।
ক্লিফ রবার্টসন

তৃতীয় ক্লিফোর্ড পার্কার রবার্টসন (; ৯ সেপ্টেম্বর ১৯২৩ - ১০ সেপ্টেম্বর ২০১১) ছিলেন একজন মার্কিন অভিনেতা। চলচ্চিত্র ও টেলিভিশন মিলে তার কর্মজীবনের পরিধি প্রায় অর্ধ শতাব্দী। তিনি ১৯৬৩ সালের "পিটি ওয়ান হান্ড্রেড নাইন" চলচ্চিত্রে যুবক জন এফ. কেনেডি চরিত্রে অভিনয় করেন এবং ১৯৬৮ সালের "চার্লি" চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার অর্জন করেন।
টেলিভিশনে তিনি ১৯৭৬ সালের আত্মজীবনীমূলক "রিটার্ন টু আর্থ" নাটকে নভোচারী বাজ অলড্রিন চরিত্রে, ১৯৭৭ সালের মিনি ধারাবাহিক "ওয়াশিংটন: বিহাইন্ড ক্লোজড ডোরস"-এ সেন্ট্রাল ইন্টেলিজেন্সের পরিচালক রিচার্ড হেমস চরিত্রে এবং ১৯৮৭ সালের "ফোর্ড: দ্য ম্যান অ্যান্ড দ্য মেশিন"-এ হেনরি ফোর্ড চরিত্রে অভিনয় করেন। তার সর্বশেষ চলচ্চিত্রে কাজ ছিল ২০০২-২০০৭ সালে "স্পাইডার-ম্যান" চলচ্চিত্র ত্রয়ী।
হাইম তোপোল

হাইম তোপোল (, জন্ম: ৯ সেপ্টেম্বর ১৯৩৫), শুধু তোপোল নামেও পরিচিত, হলেন একজন ইসরায়েলি অভিনেতা, গায়ক, কৌতুকাভিনেতা, কণ্ঠশিল্পী, চলচ্চিত্র প্রযোজক, লেখক ও চিত্রশিল্পী। তিনি "ফিডলার অন দ্য রুফ" মঞ্চনাটক ও "একই নামের" চলচ্চিত্রে টেভি চরিত্রে অভিনয়ের জন্য সর্বাধিক পরিচিত। মঞ্চে তিনি ৩,৫০০ বারের বেশি এই চরিত্রে অভিনয় করেছেন এবং ১৯৬০-এর দশকের শেষ থেকে ২০০৯ সাল পর্যন্ত এর পুনরুজ্জীবিতকরণে কাজ করেন। চলচ্চিত্রে এই চরিত্রে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতার জন্য গোল্ডেন গ্লোব পুরস্কার অর্জন করেন ও শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন, এবং ১৯৯১ সালে মঞ্চে পুনরুজ্জীবিতকরণে অভিনয় করে সঙ্গীতনাট্যে শ্রেষ্ঠ মুখ্য অভিনেতা বিভাগে টনি পুরস্কারের মনোনয়ন লাভ করেন।
তিনি শিশুদের বিশেষ প্রয়োজন নিয়ে গঠিত প্রতিষ্ঠান ভ্যারাইটি ইসরায়েলের প্রতিষ্ঠাতা এবং আরব ও ইহুদি শিশুদের জীবন বিপন্নকারী অসুস্থতা নিয়ে বছর ব্যাপী ক্যাম্প জর্ডান রিভার ভিলেজের চেয়ারম্যান। ২০১৫ সালে তিনি আজীবন কৃতিত্বের জন্য ইসরায়েল পুরস্কার লাভ করেন।
বিশ্ব আত্মহত্যা প্রতিরোধ দিবস

বিশ্ব আত্মহত্যা প্রতিরোধ দিবস একটি সচেতনতামূলক দিন যেটি বিশ্বব্যাপী প্রতি বছর ১০ সেপ্টেম্বর আত্মহত্যা প্রতিরোধের উদ্দেশ্যে বিভিন্ন কর্মসূচির মাধ্যমে বিশ্বের অনেক দেশে ২০০৩ সাল থেকে পালন করা হয়। এই দিবসটি পালন করতে আন্তর্জাতিক আত্মহত্যা প্রতিরোধ সংস্থার সাথে বিশ্ব স্বাস্থ্য সংস্থা ও বৈশ্বিক মানসিক স্বাস্থ্য ফেডারেশন একসাথে কাজ করে। ২০১১ সালে অনুমনিক ৪০টি দেশ এই দিবসটি উদ্‌যাপন করে। ২০১৪ সালে বিশ্ব স্বাস্থ্য সংস্থার করা মানসিক স্বাস্থ্য সংক্রান্ত একটি প্রতিবেদন অনুসারে, বিশ্বের নিম্ন আয়ের কোন দেশেই আত্মহত্যা প্রতিরোধে কোন কৌশল বা কর্মপন্থা ঠিক করা নেই যেখানে নিম্ন মধ্য আয়ের দেশসমূহের ১০% এবং উচ্চ আয়ের সব দেশেই এই প্রতিরোধ ব্যবস্থা রয়েছে।
অন্যান্য দেশের মতো বাংলাদেশেও নানা আয়োজনে দিবসটি পালন করা হয়।
২০০৩ সালে সর্বপ্রথম পালিত হওয়া দিবসে, ১৯৯৯ সালের বিশ্ব স্বাস্থ্য সংস্থার এ বিষয়ে নেওয়া কিছু পদক্ষেপেরও আলোকপাত করা হয় যেখানে প্রধান কৌশল নির্ধারণ করা হয়:
বিশ্ব স্বাস্থ্য সংস্থার সাম্প্রতিক তথ্য অনুসারে এটি প্রতিরোধে প্রধান বাধা হলো সামাজিক সচেতনতার অভাব ও আত্মহত্যার সচেতনতায় উন্মুক্ত আলোচনার অভাব। এ বিষয়ে সঠিক তথ্যের অভাব: "আত্মহত্যার সংবেদনশীলতা এবং কিছু দেশে আত্মঘাতী আচরণের অবৈধতার জন্য অনেক সময়ই আত্মহত্যার বিষয়টি সাধারণ মৃত্যু হিসেবেও বিষয়শ্রেণীভূক্ত করা হয়ে থাকে।"
কারণ : পারিবারিক নির্যাতন, কলহ, শারীরিক-মানসিক নির্যাতন, পরীক্ষা-প্রেমে ব্যর্থতা, দারিদ্র্য, বেকারত্ব, প্রাত্যহিক জীবনের অস্থিরতা, নৈতিক অবক্ষয় ও মাদক ইত্যাদি কারণে মানুষ আত্মহত্যার পথ বেছে নেয়।
পরিসংখ্যান : ২০১৪ সালে প্রকাশিত বিশ্ব স্বাস্থ্য সংস্থার প্রতিবেদন মোতাবেক প্রতি বছর বিশ্বে ৮ লাখেরও বেশি মানুষ আত্মহত্যা করে। প্রতি ৪০ সেকেন্ডে একজন মানুষ আত্মহত্যা করে। এছাড়া এর প্রায় ১৫ থেকে ২০ গুণ মানুষ আত্মহত্যার চেষ্টা চালিয়ে ব্যর্থ হয়।
বিশ্ব স্বাস্থ্য সংস্থার প্রতিবেদন অনুযায়ী, আত্মহত্যা প্রবণতার ক্ষেত্রে বিশ্বে বাংলাদেশের অবস্থান দশম। বাংলাদেশে প্রতি বছর কমপক্ষে ১৩ হাজার থেকে ৬৪ হাজার মানুষ আত্মহত্যা করে। দেশে আত্মহত্যায় মৃত্যুহার প্রতি লাখ মানুষে কমপক্ষে ৭ দশমিক ৮ থেকে ৩৯ দশমিক ৬ জন। ২০২২ সালের জানুয়ারি থেকে আগস্ট পর্যন্ত দেশের বিভিন্ন শিক্ষাপ্রতিষ্ঠানের ৩৬৪ জন শিক্ষার্থী আত্মহত্যা করে। ওই আট মাসে আত্মহত্যা করা শিক্ষার্থীদের মধ্যে সবচেয়ে বেশি ১৯৪ শতাংশ স্কুলগামী শিক্ষার্থী।
ফুলগাজী থানা

ফুলগাজী থানা বাংলাদেশের ফেনী জেলার অন্তর্গত ফুলগাজী উপজেলার একটি থানা।
ফুলগাজী উপজেলার ৬টি ইউনিয়নের প্রশাসনিক কার্যক্রম ফুলগাজী থানার আওতাধীন।
ফুলগাজী ইউনিয়ন

ফুলগাজী বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার সর্ব-উত্তরে ফুলগাজী ইউনিয়নের অবস্থান। এ ইউনিয়নের দক্ষিণে মুন্সিরহাট ইউনিয়ন ও দরবারপুর ইউনিয়ন, পূর্বে আমজাদহাট ইউনিয়ন ও পরশুরাম উপজেলার বক্স মাহমুদ ইউনিয়ন, উত্তরে পরশুরাম উপজেলার চিথলিয়া ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
ফুলগাজী ইউনিয়ন ফুলগাজী উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
১.ফুলগাজী সরকারি পাইলট উচ্চ বিদ্যালয় 
২.ফুলগাজী পাইলট বালিকা বিদ্যালয়
৩.নিলখী অধ্যক্ষ আবদুল মজিদ উচ্চ বিদ্যালয় 
৪.গাবতলা হাজী আমির হোসেন উচ্চ বিদ্যালয়
মুন্সিরহাট ইউনিয়ন, ফুলগাজী

মুন্সিরহাট বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার মধ্য-পশ্চিমাংশে মুন্সিরহাট ইউনিয়নের অবস্থান। এ ইউনিয়নের উত্তরে ফুলগাজী ইউনিয়ন, পূর্বে দরবারপুর ইউনিয়ন ও জিএমহাট ইউনিয়ন, দক্ষিণে আনন্দপুর ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
মুন্সিরহাট ইউনিয়ন ফুলগাজী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
ভিপি নুরুল আমিন
দরবারপুর ইউনিয়ন

দরবারপুর বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
১১.২৩ বর্গ কি.মি.
ফুলগাজী উপজেলার মধ্যাংশে দরবারপুর ইউনিয়নের অবস্থান। এ ইউনিয়নের উত্তরে ফুলগাজী ইউনিয়ন, পূর্বে আমজাদহাট ইউনিয়ন, দক্ষিণে জিএমহাট ইউনিয়ন এবং পশ্চিমে মুন্সিরহাট ইউনিয়ন অবস্থিত।
দরবারপুর ইউনিয়ন ফুলগাজী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
এর আওতাধীন ওয়ার্ড 
৪.দক্ষিণবরইয়া
১. আলী আজম উচ্চ বিদ্যালয় ও কলেজ
২. আলী আজম সরকারি প্রাথমিক বিদ্যালয়
৩ নং দরবারপুর ইউনিয়ন পরিষদের বর্তমান চেয়ারম্যান জনাব নিজাম উদ্দিন মজুমদার।
আনন্দপুর ইউনিয়ন

আনন্দপুর বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ফুলগাজী উপজেলার সর্ব-দক্ষিণে আনন্দপুর ইউনিয়নের অবস্থান। এ ইউনিয়নের উত্তরে মুন্সিরহাট ইউনিয়ন, পূর্বে জিএমহাট ইউনিয়ন, দক্ষিণ-পূর্বে ছাগলনাইয়া উপজেলার পাঠাননগর ইউনিয়ন, দক্ষিণ-পশ্চিমে ফেনী সদর উপজেলার কাজিরবাগ ইউনিয়ন এবং পশ্চিমে ভারতের ত্রিপুরা প্রদেশ অবস্থিত।
আনন্দপুর ইউনিয়ন ফুলগাজী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
১/ ইসলামপুর উচ্চ বিদ্যালয়
2/ হাসানপুর শাহ আলম চৌধুরী উচ্চ বিদ্যালয় ও কলেজ
বাংলাদেশের রাজধানী ঢাকার সায়েদাবাদ বা বন্দরনগরী চট্টগ্রাম থেকে সরাসরি ফেনীর মহিপাল হয়ে ফুলগাজী পরশুরামের যেকোন বাহনে আনন্দপুর ইউনিয়নসহ যেকোন জায়গায় পৌঁছানো যায়।
কালির হাট
আমজাদহাট ইউনিয়ন

আমজাদহাট বাংলাদেশের ফেনী জেলার অন্তর্গত ফুলগাজী উপজেলার একটি ইউনিয়ন।
ক) নাম- আমজাদ হাট ইউনিয়ন পরিষদ।
খ) আয়তন- ৯ (বর্গ কিঃমি)।
গ) লোকসংখ্যা- ৩০০০ জন (প্রায়) (২০১১ সালের আদম শুমারি অনুযায়ী)।
ঘ) গ্রামের সংখ্যা- ১২ টি।
ঙ) মোজার সংখ্যা- ১২ টি।
চ) হাট/ বাজারের সংখ্যা- ৪ টি।
ছ) উপজেলা সদর থেকে যোগাযোগের মাধ্যম- সিএনজি/ রিক্সা।
জ) শিক্ষার হার- ৮৫.৫৬ (২০০১ সালের শিক্ষা জরীপ অনুযায়ী)।
ঝ) সরকারী প্রাথমিক বিদ্যালয়- ১০ টি।
ঞ) বে-সরকারী রেজিঃ প্রাঃ বিদ্যালয়- ৮ টি।
ট) উচ্চ বিদ্যালয়ঃ- ৪ টি।
ঠ) মাদ্রাসা- ১২ টি।
ড) পোষ্ট অফিসের সংখ্যাঃ- ১ টি  কোড- ৩৯৪২
ঞ) গুরুত্বপূর্ণ ধর্মীয় স্থান- ৩ টি।
ট) ঐতিহাসিক / পর্যটন স্থান-                         হাজীর ভাগনা- ইসলামীয়া বাজার
ঠ) ইউপি ভবন স্থাপন কাল- ২০০৫ ইং।
ঢ) গ্রাম সমুহের নাম-
ণ) ইউনিয়ন পরিষদ জনবল- ১৭জন
৯ বর্গ কি.মি.
৩০০০০(প্রায়)
ফুলগাজী উপজেলার সর্ব-পূর্বে আমজাদহাট ইউনিয়নের অবস্থান। এ ইউনিয়নের উত্তরে পরশুরাম উপজেলার বক্স মাহমুদ ইউনিয়ন; পশ্চিমে ফুলগাজী ইউনিয়ন, দরবারপুর ইউনিয়ন ও জিএমহাট ইউনিয়ন; দক্ষিণে ছাগলনাইয়া উপজেলার মহামায়া ইউনিয়ন এবং পূর্বে ভারতের ত্রিপুরা প্রদেশ অবস্থিত।
আমজাদহাট ইউনিয়ন ফুলগাজী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম ফুলগাজী থানার আওতাধীন। এটি জাতীয় সংসদের ২৬৫নং নির্বাচনী এলাকা ফেনী-১ এর অংশ।
উপজেলা এবং জেলা সদর থেকে যাতায়াতের প্রধান মাধ্যম 'সিএনজি ও বাস'।
২. বাংলাদেশ জাতীয় তথ্য বাতায়ন (আমজাদহাট ইউনিয়ন )
খাজা ইউনুস আলী বিশ্ববিদ্যালয়

খাজা ইউনুস আলী বিশ্ববিদ্যালয় বাংলাদেশের একটি বেসরকারী বিশ্ববিদ্যালয়। এই বিশ্ববিদ্যালয়টি রাজশাহী বিভাগের সিরাজগঞ্জে অবস্থিত। এটি ২০১২ সালে প্রাইভেট ইউনিভার্সিটি আইনের অধীনে প্রতিষ্ঠিত হয়েছিল এবং সাহ সুফি খাজা ইউনুস আলীর নামে নামকরণ করা হয়েছিল। 
খাজা ইউনূস আলী বিশ্ববিদ্যালয়ের প্রতিষ্ঠার যাত্রা শুরু হলে বাংলাদেশের সবচেয়ে উজ্জ্বল শিল্পী ডাঃ এম এম আমজাদ হোসেন হযরত ইবনে আমুযূর এর উত্তরাধিকারী গ্রাম সিরাজগঞ্জে তার প্রতিষ্ঠিত হযরত আঃ খাজা ইউনূস আলী এনায়েতপুরি ।
ইতোমধ্যে খাজা ইউনূস আলী মেডিকেল কলেজ ও খাজা ইউনূস আলী মেডিকেল কলেজ ও হাসপাতাল ইতোমধ্যে সফলভাবে কাজ করছেন। খাজা ইউনূস আলী ইউনিভার্সিটি ট্রাস্টের ট্রাস্টি বোর্ডের সদস্যদের সাথে আলোচনা করার পর তিনি খাজা ইউনূস আলী মেডিকেল কলেজ ও হাসপাতালের আশপাশের বিশ্ববিদ্যালয়ে বিশ্ববিদ্যালয়টি নির্মাণ করার সিদ্ধান্ত নেন। খাজা ইউনূস আলী বিশ্ববিদ্যালয়ের সরকারী অনুমতি ও বিশ্ববিদ্যালয় মঞ্জুরি কমিশন কাছ থেকে স্বক্রিতি প্রাপ্ত হয়েছিল। ১২ নভেম্বর, ২০১২ শিক্ষাবর্ষ। 
ব্যবসায় ও শিল্প অনুষদের
বিজ্ঞান ও প্রকৌশল অনুষদ
আইন অনুষদ
জীব বিজ্ঞান অনুষদ
ব্যবসায় ও শিল্প অনুষদের
বিজ্ঞান ও প্রকৌশল অনুষদ
আইন অনুষদ
"কেওয়াইএইউ" দুই-সেমিস্টার অনুসরণ করে। একটি একাডেমিক বছরের সময়সূচী নিম্নরূপ হবে:
উদয় (চলচ্চিত্র)

উদয় হচ্ছে ২০০৪ সালে মুক্তি পাওয়া একটি তামিল চলচ্চিত্র যেটি আড়াগাম পেরুমাল পরিচালনা করেন। চলচ্চিত্রটিতে বিজয় এবং সিমরান মুখ্য ভূমিকায় অভিনয় করেন, এছাড়াও বিবেক, নছর এবং রাজেশ গুরুত্বপূর্ণ ভূমিকায় ছিলেন। চলচ্চিত্রটির গানগুলোর সুর এ আর রহমান করেছিলেন এবং আবহ সঙ্গীতের দায়িত্ব ছিলেন প্রবীণ মণি।
তামিল চলচ্চিত্র শিল্পের খ্যাতনামা পরিচালক মণি রত্নম এর সহকারী হিসেবে কাজ করা আড়াগাম পেরুমাল পরিচালিত এই 'উদয়' ছিলো প্রথম চলচ্চিত্র। সিমরানকে নেওয়া হয় মুখ্য অভিনেত্রীর চরিত্রে এবং ১৯৯৮ সালের শুরুর দিকে চলচ্চিত্রটির শুটিং শুরু হয়। বিজয় এবং সোফিয়া হককে নিয়ে একটি আইটেম গানের শুটিং করা হয় ২০০০ সালে।
চলচ্চিত্রটির কাজ শেষ হতে দেরি হওয়ায় পেরুমালকে সবাই দুর্ভাগা পরিচালক হিসেবে আখ্যা দিতে থাকে, অরবিন্দ স্বামী এবং কারিশমা কাপুরকে নিয়ে করা চলচ্চিত্র 'মুদাল মুদালাগা' আলোর মুখ দেখতে পারেনি। যদিও মণি রত্নমের প্রযোজনায় পেরুমাল 'দম দম দম' পরিচালনা করেন মাধবন এবং জ্যোতিকাকে নিয়ে যেটা জনপ্রিয়তাসহ ব্যবসাসফলতা পেয়েছিলো।
জার্মান বিশ্ববিদ্যালয় বাংলাদেশ

জার্মান বিশ্ববিদ্যালয় বাংলাদেশ বাংলাদেশের গাজীপুর সদর উপজেলায় অবস্থিত একটি বেসরকারী বিশ্ববিদ্যালয়। ডিগ্রি ও সম্মানসহ মোট ৬টি অনুষদ নিয়ে বাংলাদেশে এই প্রথম বেসরকারি বিশ্ববিদ্যালয় (জিইউবি) যাত্রা শুরু করে ছিল। বিশ্ববিদ্যালয়টি প্রথমবারেই বিবিএ, বিএসএস, এআইএস, বিএ (ইংরেজি ও অর্থনীতি) অনুষদে ভর্তি করে।
জার্মান বিশ্ববিদ্যালয় বাংলাদেশ (জিইবি) বাংলাদেশ সরকার এবং ইউজিসি বিশ্ববিদ্যালয় মঞ্জুরি কমিশন দ্বারা অনুমোদিত। জার্মানিতে বসবাসকারী বাংলাদেশী অধ্যাপক সাইফুল্লাহ খান্ডকার বাংলাদেশে একটি জার্মান বিশ্ববিদ্যালয় প্রতিষ্ঠার উদ্যোগ নেন। তার প্রাথমিক পরিকল্পনা ছিল টাংগাইল জেলার সখিপুরে বিশ্ববিদ্যালয় প্রতিষ্ঠা করা। জার্মান ইউনিভার্সিটি বাংলাদেশ ট্রাস্টের উদ্যোগী জার্মান বিশ্ববিদ্যালয় প্রতিষ্ঠিত হয়। ট্রাস্ট ২০১২ সালে ঢাকায় নিবন্ধিত হয়। বিশ্ববিদ্যালয়টি ২০১৩ সালে গাজীপুর জেলায় প্রতিষ্ঠিত হয়। সাইফুল্লাহ খন্দাকার বিশ্ববিদ্যালয়ের প্রতিষ্ঠাতা চেয়ারপারসন ছিলেন।
নভেম্বর ২০১৬ সালে, বিশ্ববিদ্যালয় মঞ্জুরি কমিশন জানিয়েছিল যে বিশ্ববিদ্যালয়ের কোনও উপাচার্য না থাকার কারণে বিশ্ববিদ্যালয়ের শংসাপত্রগুলি স্বীকৃত হবে না। বিশ্ববিদ্যালয়ের পরিচালক মেসবাহউদ্দিন আহমেদ ঢাকা বিশ্ববিদ্যালয়ের শিক্ষকদের আওয়ামী লীগ সমর্থিত নীল প্যানেলের নেতা ছিলেন।
অধ্যাপক ড. মো. শামস-উদ-দীন ২ জুলাই ২০১৮ সালে বাংলাদেশের রাষ্ট্রপতি আব্দুল হামিদ কর্তৃক বিশ্ববিদ্যালয়ের উপাচার্য নিযুক্ত হন। বিশ্ববিদ্যালয়ের ভাইস চ্যান্সেলররা হলেন ডঃ টমাস এম ক্লাপোয়েকে, ডঃ মারি-লুইস ক্লোটজ, ডঃ লিও ব্রুনবার্গ এবং ডঃ কর্নেলিয়াস ফ্রোয়েমেল।
এই বিশেষ বিশ্ববিদ্যালয়ের প্রধান উদ্দেশ্য হবে - বাংলাদেশী শিক্ষা পাঠ্যক্রম, বিশেষত: পরিবেশ সুরক্ষা প্রযুক্তি, খাদ্য বিজ্ঞান ও জৈব প্রযুক্তি, কৃষি বিজ্ঞান ও প্রযুক্তি, জৈব-প্রকৌশলবিদ্যা, ইত্যাদিতে গুণমান শিক্ষা এবং কিছু অনির্ধারিত অবৈতনিক বৈজ্ঞানিক ক্ষেত্রের সম্প্রসারণ করা। এবং মেডিসিন (ভেটেরিনারী ওষুধ ও জনস্বাস্থ্য)। এই গবেষণা ক্ষেত্রগুলি ৪-অনুষদের মধ্যে শ্রেণীবদ্ধ করা হবে এবং ২০ টিরও বেশি বিভাগের অধীনে উপবিভাজন করা হবে। তাছাড়া ইউরোপীয় ক্রেডিট ট্রান্সফার সিস্টেম (ইসিটিএস) অনুযায়ী জার্মানির অভিজ্ঞ অধ্যাপকগণ স্ট্যান্ডার্ড এবং কোয়ালিটি অফ কোয়ালিটি বজায় রাখার পাশাপাশি এই বিশ্ববিদ্যালয়ের ডিগ্রিগুলির স্বীকৃতির জন্য দায়ী থাকবেন। প্রথম উপাচার্য অধ্যাপক ড। মেড। লিও ব্রুনবার্গ, একজন অত্যন্ত অভিজ্ঞ জার্মান অধ্যাপক ড। অবশেষে বিশ্বব্যাপী চাহিদা অনুযায়ী অত্যন্ত দক্ষ, বৈজ্ঞানিক ও প্রযুক্তিগত জনশক্তি জলাশয় গড়ে তোলার জন্য বিশ্ববিদ্যালয় পরিবেশন করবে।
জার্মান ইউনিভার্সিটি বাংলাদেশ
ইউনিভার্সিটি ভবন, 
৩৮ তেলিপাড়া টি ও টি রোড, 
চন্দনা চৌরাস্তা; গাজীপুর সদর-১৭০২; বাংলাদেশ।
জার্মান ইউনিভার্সিটি বাংলাদেশ
ইউনিভার্সিটি স্ট্রিট গুপ্তব্রীন্দবান,
সাগরগড়ী, ঘাটাইল, টাঙ্গাইল।
টাইমস বিশ্ববিদ্যালয় বাংলাদেশ

টাইমস বিশ্ববিদ্যালয় বাংলাদেশ বাংলাদেশের একটি বেসরকারী বিশ্ববিদ্যালয়। এটি দক্ষিণ অঞ্চলের ফরিদপুর জেলায় অবস্থিত।
কমিউনিটি ও বিশ্ববিদ্যালয়ের মধ্যে দ্বিপক্ষীয় সম্পর্কের মাধ্যমে দেশের উচ্চ শিক্ষার লক্ষ্য এবং দেশের টেকসই অর্থনৈতিক প্রবৃদ্ধি অর্জন করা।
ব্যবসায় প্রশাসন
আইন বিভাগ
কলা এবং সামাজিক বিজ্ঞান অনুষদ
বিশ্ববিদ্যালয়ের শিক্ষার্থীদের বিভিন্ন বিষয়ে ব্যবহারিক শিক্ষা প্রদানের ২টি ল্যাব রয়েছে।
স্থায়ী ক্যাম্পাস 
টাইমস বিশ্ববিদ্যালয় বাংলাদেশ
প্লট নং ৬৫১ ও ৬৫২, পশ্চিম খাবাসপুর, ফরিদপুর, বাংলাদেশ 
সিটি ক্যাম্পাস 
টাইমস বিশ্ববিদ্যালয় বাংলাদেশ
ধানমন্ডি টাওয়ার, বাড়ি # ৪/এ, 
রোড # ২৭ (পুরাতন),২য় তল, 
ধানমন্ডি, ঢাকা ১২০৯
তপেশ্বর নারায়ণ রায়না

জেনারেল তপেশ্বর নারায়ণ রায়না (১৯২১ - মে ১৯৮০) ভারতীয় সেনাবাহিনীর সেনাবাহিনী প্রধান ছিলেন। ১৯৭৫ সাল থেকে ১৯৭৮ সাল পর্যন্ত তিনি এ দায়িত্বে ছিলেন। অবসরের পর তিনি কানাডায় যান ভারতের রাষ্ট্রদূত হিসেবে। পদ্মভূষণ যেটি হচ্ছে ভারতের তৃতীয় সর্বোচ্চ বেসামরিক পদক তপেশ্বরকে দেওয়া হয়।
তপেশ্বর লুধিয়ানাতে অধ্যায়ন করেন যেখানে তার বাবা বি এন রায়না হেড পোস্টমাস্টার হিসেবে চাকরি করতেন। তপেশ্বর ম্যারি আঁতোয়া নামের এক ফরাসি নারীকে বিয়ে করেছিলেন, তারা বাচ্চা নেননি।
রায়না কুমাওন রেজিমেন্টের সৈনিক ছিলেন এবং দ্বিতীয় বিশ্বযুদ্ধে অংশ নিয়েছিলেন, ১৯৬২, '৬৫ এবং '৭১ সালের যুদ্ধতেও তার অবদান ছিলো।
দ্বিতীয় বিশ্বযুদ্ধ চলাকালীন রায়না ছিলেন দ্বিতীয় লেফটেন্যান্ট, এই পদবীতে তিনি লড়াকু সৈনিকের ভূমিকায় অবতীর্ণ হন এবং গ্রেনেড বিস্ফোরণের আঘাতে তিনি তার একটি চোখ হারান, সেনাবাহিনীতে বাকীটা জীবন কৃত্রিম চোখ দিয়েই কাটিয়ে দেন তিনি।
১৯৬২ সালে চীনের সঙ্গে যুদ্ধের সময় রায়না ছিলেন ব্রিগেডিয়ার পদবীতে লাদাখ এলাকার একটি ব্রিগেডের অধিনায়ক, চীনের সঙ্গে যুদ্ধে বীরত্বপূর্ণ অবদানের জন্য রায়না মহাবীরচক্র পদক পান।
এরপরেই রায়নাকে ৩৩তম কোরের ব্রিগেডিয়ার জেনারেল স্টাফ (বিজিএস) হিসেবে নিয়োগ দেয়া হয়।
১৯৭১ সালে রায়না লেফটেন্যান্ট জেনারেল পদবীতে পূর্ব পাকিস্তানে সামরিক অভিযান পরিচালনার জন্য ২য় কোরের কমান্ডারের দায়িত্ব পান। এই যুদ্ধের জন্যই তাকে পদ্মভূষণ পদক দেয়া হয়। ১৯৭৩ সালের ২৭শে অক্টোবর পশ্চিম সেনা কমান্ডের অধিনায়ক হিসেবে নিয়োগ পান। ১৯৭৫ সালের ১ জুন পূর্ণ জেনারেল পদবীতে সেনাপ্রধান হবার আগ পর্যন্ত তিনি পশ্চিম সেনা কমান্ডের জেনারেল অফিসার কমান্ডিং-ইন-চীফ (জিওসি-ইন-সি) ছিলেন।
বীজপুর বিধানসভা কেন্দ্র

বীজপুর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৩ নং বীজপুর বিধানসভা কেন্দ্রটি কাঁচরাপাড়া পৌরসভা এবং হালিশহর পৌরসভা এর অন্তর্গত।
বীজপুর বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের শুভ্রাংশু রায় তার নিকটবর্তী প্রতিদ্বন্দ্বী সিপিআই (এম) -এর নির্ঝরিণী চক্রবর্তীকে পরাজিত করেন।
২০০৬ সালের রাজ্যের বিধানসভা নির্বাচনে, সিপিআই (এম) -এর ডা. নির্ঝরিণী চক্রবর্তী বীজপুর কেন্দ্র থেকে জয়ী হন, তৃণমূল কংগ্রেসের কল্যাণী বিশ্বাস (বসু)কে পরাজিত করেন।
অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে,সিপিআই (এম) জগদীশ চন্দ্র দাস তৃণমূল কংগ্রেসের অকুল দাসের পুত্র জগদীশ দাসকে পরাজিত করেন। সিপিআই (এম) -এর কমল সেনগুপ্ত বসু ১৯৯৬ সালেকংগ্রেসের মৃণাল কান্তি সিংহ রায়কে পরাজিত করেন। সিপিআই (এম) -এর জগদীশ চন্দ্র দাস ১৯৯১ এবং ১৯৮৭ সালে কংগ্রেসের বিমলানন্দ দত্তকে পরাজিত করেন। ১৯৮২ সালে কংগ্রেসের প্রবীর বন্দ্যোপাধ্যায়কে এবং ১৯৭৭ সালে কংগ্রেসের অকুল দাসের পুত্র জগদীশ দাসকে পরাজিত করেন।
কংগ্রেসের অকুল দাসের পুত্র জগদীশ চন্দ্র দাস ১৯৭২ এবং ১৯৭১ সালে জয়ী হন। সিপিআই (এম) -এর জগদীশ চন্দ্র দাস ১৯৬৯ এবং ১৯৬৭ সালে জয়ী হন। সিপিআইয়ের মনোরঞ্জন রায় ১৯৬২ সালে জয়ী হন। ১৯৫৭ এবং স্বাধীন ভারতের প্রথম নির্বাচন ১৯৫১ সালে, সিপিআইয়ের নিরঞ্জন সেনগুপ্ত জয়ী হন।
ইয়াদোঁ কি বারাত

ইয়াদোঁ কি বারাত () হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র যেটি নাসির হুসাইন পরিচালনা করেন এবং কাহিনী লিখেছিলেন সেলিম-জাভেদ (সেলিম খান এবং জাভেদ আখতার)। চলচ্চিত্রটিতে অভিনয় করেন ধর্মেন্দ্র, জিনাত আমান, তারেক খান, নীতু সিং, বিজয় অরোরা, অজিত খান এবং আমির খান (শিশুশিল্পী হিসেবে)।
ভারতীয় চলচ্চিত্রের ইতিহাসে এই চলচ্চিত্রটি খুবই প্রভাব বিস্তারকারী ছিলো। চলচ্চিত্রটি ছিলো হিন্দি ভাষার প্রথম 'মশলা চলচ্চিত্র' যেখান মারামারি, কাহিনী, প্রেম, সঙ্গীত, অপরাধ এবং রোমাঞ্চকর ঘরানা ছিলো। এই মশলা হিন্দি চলচ্চিত্র শিল্পের সবচেয়ে জনপ্রিয় ঘরানা হিসেবে আবির্ভূত হয় এবং "ইয়াদোঁ কি বারাত" বলিউডের প্রথম সর্বঘরানাবাদী চলচ্চিত্র ছিলো। চলচ্চিত্রটি জিনাত আমান ও নীতু সিংয়ের চলচ্চিত্র কর্মজীবনের অন্যতম মাইলফলক ছিলো, তারা দুইজনেই সত্তরের দশক জুড়ে বলিউডে কেন্দ্রীয় অভিনেত্রী হিসেবে অভিনয় করেন; এবং নাসির হুসাইনের ভাতিজা আমির খান শিশুশিল্পী হিসেবে এই চলচ্চিত্রেই প্রথম অভিনয় করেন, যিনি বয়ঃপ্রাপ্ত হওয়ার পর বলিউডের শীর্ষ তারকা হয়ে ওঠেন।
চলচ্চিত্রটি রাহুল দেব বর্মণ সঙ্গীত পরিচালনা করে তুমুল জনপ্রিয়তা পেয়েছিলেন। মোহাম্মদ রফি এবং আশা ভোঁসলে এর গাওয়া 'চুরা লিয়া হে তুমনে' গানটি দর্শকপ্রিয়তার তুঙ্গে ছিলো। চলচ্চিত্রটি তামিল ভাষায় "নালাই নামাদে" নামে পুনর্নির্মাণ করা হয়েছিলো যেখানে তামিল চলচ্চিত্র শিল্পের খ্যাতিমান অভিনেতা এম জি রামচন্দ্রণ অভিনয় করেন।
প্রেসিডেন্সি ইউনিভার্সিটি (বাংলাদেশ)

প্রেসিডেন্সি ইউনিভার্সিটি বাংলাদেশের একটি বেসরকারী বিশ্ববিদ্যালয়। প্রেসিডেন্সি বিশ্ববিদ্যালয়ে ৭ টি বিভাগ রয়েছে যা গবেষণা ভিত্তিক শিক্ষার ওপর জোর দেয়। ২০০৩ সালে গুলশানে এই বিশ্ববিদ্যালয়ের ক্যাম্পাস প্রতিষ্ঠা করা হয়।
পিএইচ এর একাডেমিক সময়কাল তিনটি সেমিস্টার বছরে:
গ্রন্থাগারের সংস্থানগুলিতে পাঠ্য এবং রেফারেন্স বই, সিডি, ফ্লপপি এবং ১০ টি দৈনিক পত্রিকা এবং তিনটি পত্রিকা সাবস্ক্রিপশন অন্তর্ভুক্ত রয়েছে।
নৈহাটি বিধানসভা কেন্দ্র

নৈহাটি (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১০৪ নং নৈহাটি বিধানসভা কেন্দ্রটি নৈহাটি পৌরসভা এবং জেটিয়া, কাঁপা-চাকলা, মাঝিপাড়া-পলাশি এবং শিবদাসপুর গ্রাম পঞ্চায়েত গুলি ব্যারাকপুর-১ সমষ্টি উন্নয়ন ব্লক এর অন্তর্গত।
নৈহাটি বিধানসভা কেন্দ্রটি ১৫ নং ব্যারাকপুর লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের পার্থ ভৌমিক তার নিকটতম প্রতিদ্বন্দ্বী সিপিআই (এম) -এর রঞ্জিত কুণ্ডুকে পরাজিত করেন।
২০০৬, ২০০১ এবং ১৯৯৬ সালের রাজ্য বিধানসভা নির্বাচনে, সিপিআই (এম) -এর রঞ্জিত কুণ্ডু নৈহাটি কেন্দ্র থেকে জয়ী হন। ২০০৬ সালে তৃণমূল কংগ্রেসের ধিল্লোন সরকারকে পরাজিত করেন, ২০০১ সালে তৃণমূল কংগ্রেসের তরুণ অধিকারীকে এবং ১৯৯৬ সালে কংগ্রেসের তরুণ অধিকারীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
১৯৯১ সালে কংগ্রেসের তরুণ অধিকারী জয়ী হন জনতা দল এর শ্যামল ভট্টাচার্যকে পরাজিত করেন এবং ১৯৮৭ সালে সিপিআই (এম) এর গোপাল বাসুকে পরাজিত করেন। ১৯৮২ সালে সিপিআই (এম) -এর অজিত বসু জয়ী হন কংগ্রেসের রঞ্জিত ভট্টাচার্যকে পরাজিত করেন। সিপিআই (এম) -এর গোপাল বসু ১৯৭৭ সালে জয়ী হন কংগ্রেসের জগদীশ চক্রবর্তীকে পরাজিত করেন।
কংগ্রেসের তারাপদ মুখোপাধ্যায় ১৯৭২ সালে জয়ী হন। সিপিআই (এম) -এর গোপাল বসু ১৯৭১ ও ১৯৬৯ সালে জয়ী হন। কংগ্রেসের জি ভট্টাচার্য ১৯৬৭ সালে জয়ী হন। সিপিআই এর গোপাল বসু ১৯৬২ এবং ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের সুরেশ চন্দ্র পাল নৈহাটি কেন্দ্র থেকে জয়ী হন।
কামসূত্র (কনডম)

কামসূত্র কনডম ভারতের দ্বিতীয় বৃহত্তম কনডম ব্র্যান্ড। এটির নির্মাতা জেকে এ্যানসেল লিমিটেড যেটি জেকেএএল নামেও পরিচিত। জেকেএএল হচ্ছে রেমন্ড গ্রুপ এবং এ্যানসেল লিমিটেড এর অধীনে পরিচালিত। ঔরঙ্গাবাদ, মহারাষ্ট্রতে এ কনডমের নির্মাণ কারখানা অবস্থিত। প্রতিদিন প্রায় সাড়ে তিন কোটি কনডম এ কারখানায় উৎপাদন করা হয়।
১৯৯১ সালে জেকেএএল তার কার্যক্রম শুরু করে এবং "কামসূত্র" ঐ বছর থেকেই বাজারজাত করা হয়। রেমন্ড গ্রুপ এবং এ্যানসেল লিমিটেডের যৌথ উদ্যোগের আগে কনডম তৈরি হত রেমন্ড গ্রুপের জেকে কেমিক্যালস লিমিটেডের অধীনে। ১৯৯৬ সাল থেকে এটি যুগ্মভাবে পরিচালিত শুরু হয়।
কামসূত্র বিভিন্ন টাইপের এবং স্বাদের কনডম বের করে থাকে।
কলিন ফার্থ

কলিন অ্যান্ড্রু ফার্থ, সিবিই (; জন্ম: ১০ সেপ্টেম্বর ১৯৬০) হলেন একজন ইংরেজ-ইতালীয় অভিনেতা। অভিনয়ের স্বীকৃতি হিসেবে তিনি একটি একাডেমি পুরস্কার, একটি গোল্ডেন গ্লোব পুরস্কার, দুটি বাফটা পুরস্কার, তিনটি স্ক্রিন অ্যাক্টরস গিল্ড পুরস্কার এবং ভেনিস চলচ্চিত্র উৎসব হতে শ্রেষ্ঠ অভিনেতা বিভাগে একটি ভল্পি কাপ জয় করেন।
১৯৮০-এর দশকের শেষের দিকে অভিনয় শুরু করলেও তিনি ১৯৯৫ সালে জেন অস্টেনের "প্রাইড অ্যান্ড প্রেজুডিস" অবলম্বনে নির্মিত একই নামের টেলিভিশন ধারাবাহিকে অভিনয় করে প্রথম পরিচিতি লাভ করেন। তিনি পরবর্তীতে "দি ইংলিশ পেশন্ট", "ব্রিজেট জোন্স্‌স ডায়েরি", "শেকসপিয়ার ইন লাভ" ও "লাভ অ্যাকচুয়ালি" চলচ্চিত্রে প্রধান চরিত্রে অভিনয় করেন। "ব্রিজেট জোন্স্‌স ডায়েরি" ছবিতে অভিনয়ের জন্য তিনি তার প্রথম বাফটা পুরস্কারের মনোনয়ন লাভ করেন। ২০০৯ সালে তিনি নাট্যধর্মী "আ সিঙ্গল ম্যান" ছবিতে অভিনয় করে ব্যাপক সমাদৃত হন এবং তার প্রথম একাডেমি পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেতা বিভাগে বাফটা পুরস্কার জয় করেন। ২০১০ সালে "দ্য কিংস স্পিচ" ছবিতে রাজা ষষ্ঠ জর্জ ভূমিকায় অভিনয় করে শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন।
তিনি "টিঙ্কার টেইলর সোলজার স্পাই" (২০১১), এবং "" (২০১৪) ও এর অনুবর্তী পর্ব "" (২০১৭) চলচ্চিত্রে হ্যারি হার্ট চরিত্রে অভিনয় করেন।
মনিরামপুর মডেল পলিটেকনিক ইনস্টিটিউট

মণিরামপুর মডেল পলিটেকনিক ইন্সটিউট প্রতিষ্ঠিত ২০১১ খ্রিষ্টাব্দে। গণপ্রজাতন্ত্রী বাংলাদেশে সরকারের শিক্ষামন্ত্রনালয় ও বাংলাদেশ কারিগরি শিক্ষাবোর্ড কর্তৃক অনুমোদত প্রাপ্ত হয় ২০১২ খ্রিষ্ট্রাব্দে।
যশোর জেলার মণিরামপুর উপজেলার মণিরামপুর পৌর শহরের মণিরামপুর- রাজগঞ্জ সড়কের রাজগঞ্জ মোড় নামকস্থানের হরিহরনদীর পার্শ্বে অবস্থিত।
প্লটার

প্লটার এক ধরনের প্রিন্টার। স্থপতি, প্রকৌশলী এবং অন্যান্য ধরনের নকশাবিদ এবং যারা মানচিত্র তৈরি করেন তাদের সূক্ষ্মাতিসূক্ষ্ম রেখার সুস্পষ্ট ও সঠিক ব্যবহারের জন্য প্লটার ব্যবহার করা হয়। প্লটারে অনেক চওড়া কাগজে প্রিন্ট করা যায়, যা মানচিত্র এবং বিভিন্ন প্রকার নকশার জন্য অপরিহার্য। প্লটার রেজোলিউশনের উপর নির্ভর করে ইলেক্ট্রোস্ট্যাটিক প্লটটারগুলি ৬ থেকে ৩২ মিমি/সে গতিতে প্রিন্ট করতে পারে।
আলিবাবা ক্লাউড

আলিবাবা ক্লাউড (; সোজাসুজি: আলি ক্লাউড; সাবেক: আলিইউন), আলিবাবা গ্রুপ এর সহায়ক একটি ক্লাউড কম্পিউটিং কোম্পানি। আলিবাবা ক্লাউড অনলাইন ব্যবসা এবং আলিবাবা গ্রুপের নিজস্ব ই-বাণিজ্য পরিবেশ ব্যবস্থায় ক্লাউড কম্পিউটিং সেবা প্রদান করে। আলিবাবা ক্লাউডের আন্তর্জাতিক কার্যক্রম নিবন্ধন এবং সদর দফতর সিঙ্গাপুরে অবস্থিত, এবং কোম্পানীটির দুবাই, আয়ারল্যান্ড, হংকং, লন্ডন, নিউইয়র্ক, প্যারিস, সান মাতেও, সিওল, আফ্রিকা, সিডনি ও টোকিওতে আঞ্চলিক সদর দপ্তর রয়েছে।
আলিবাবা ক্লাউড ক্লাউড পরিষেবা প্রদান করে থাকে। সেবাসমূহ পে-এজ-ইউ-গো ভিত্তিতে উপলব্ধ এবং এগুলোতে রয়েছে ডাটা সংরক্ষণ, সসম্পর্কিত তথ্যভাণ্ডার, বড় তথ্য প্রক্রিয়াজাতকরণ, এন্টি-ডডস সুরক্ষা এবং তথ্য প্রদান ব্যবস্থা (সিডিএন)।
চীনের বৃহত্তম ক্লাউড কম্পিউটিং কোম্পানির অবস্থা থেকে, আলিবাবা গ্রুপ বিশ্বজুড়ে ১৮টি ডাটা সেন্টার অঞ্চল এবং ৪২ প্রাপ্যতা অঞ্চলে তাদের কার্যক্রম পরিচালনা করে। জুন ২০১৭-এর হিসেবে, আলিবাবা ক্লাউড বিশ্বব্যাপী ক্লাউড পরিসেবায় ৪র্থ স্থান অর্জন করে।
আলিবাবা ক্লাউডের ১৮ টি আঞ্চলিক তথ্য কেন্দ্র রয়েছে যেগুলো হচ্ছে চীনের উত্তর, চীন দক্ষিণ, চীন পূর্ব, মার্কিন পশ্চিম, মার্কিন পূর্ব, ইউরোপ, মধ্যপ্রাচ্য, জাপান, হংকং, সিঙ্গাপুর, অস্ট্রেলিয়া, মালয়েশিয়া, ভারত এবং ইন্দোনেশিয়া ।
ইউরোপের ডেটা সেন্টার ভোডাফোন জার্মানি দ্বারা পরিচালিত এবং ফ্রাঙ্কফুর্টে অবস্থিত।
আলিবাবা ক্লাউড প্রদান করে ক্লাউড কম্পিউটিং IaaS, PaaS, এবং SaaS, সেবা সমূহের মধ্যে রয়েছে ই-কমার্স, বিগ ডাটা, IoT, এবং ডাটা কাস্টমাইজেশন।
২০১৭-এ, আলিবাবা ক্লাউড এবং সিঙ্গাপুর ইউনিভার্সিটি অব সোশ্যাল সায়েন্সেস যৌথভাবে একটি তৃতীয় পক্ষের ছাত্রদের জন্য বিশ্ববিদ্যালয়-স্বীকৃত উদ্যোক্তা প্রোগ্রাম চালু করে।
মুকাদ্দিমা

মুকাদ্দিমা চতুর্দশ শতকের আরব ইতিহাসবেত্তা ও সমাজবিজ্ঞানী ইবনে খালদুন তার 'আল-মুকাদ্দিমা' গ্রন্থে সমাজবিজ্ঞান তথা ইতিহাসতত্ত্বের যে ব্যাখ্যা প্রদান করেছেন তাই আধুনিক সমাজের ভিত্তি স্থাপন করেছে। তিনি বিশ্বের ইতিহাস, বিশেষ করে পাশ্চাত্যের ইতিহাস রচনা করতে গিয়ে তার ভূমিকাস্বরূপ যে গ্রন্থটি রচনা করেছিলেন মূলত তা 'আল-মুকাদ্দিমা' বা ইংরেজি অনুবাদে The Prolegomena নামে পরিচিত। ১৩৭৫ থেকে শুরু করে চার বৎসরে তিনি এই মহাগ্রন্থটি রচনা করেছিলেন।
গ্রন্থটিতে তিনি তার সমসসাময়িককালের ইতিহাসবেত্তাদের ইতিহাস রচনার ক্ষেত্রে একটি বিশেষ ত্রুটির প্রতি দৃষ্টি আকর্ষণ করেন। ঐতিহাসিকগণ যাতে ইবনে খালদুনের সমাজ সম্পর্কীয় মতবাদকে যথাযথভাবে বিচার করতে পারেন সে মাপকাঠি স্থির করে দেওয়ার জন্য তিনি 'আল-মুকাদ্দিমা' গ্রন্থের ভূমিকায় সমাজের ধরন ও এর পর্যালোচনা করেছেন। তিনি বলেছেন, সমাজবিজ্ঞানী একদিকে যেমন বর্তমানকে নিয়ে পঠনপাঠন করে, তেমনি তা অতীতকে অবলোকন করে; যার ফলে ইতিহাস সমাজবিজ্ঞানের উপাদান যোগান দেয়। পূর্বেকার মুসলমান ও পাশ্চাত্যের ঐতিহাসিকদের মতো নয় বরং এক ভিন্নতর দৃষ্টিতে তিনি সমাজ ইতিহাসকে একটি স্বতন্ত্র বিষয়ের মর্যাদা দিয়েছেন।
জেন ওয়াইম্যান

জেন ওয়াইম্যান (; জন্ম: সারা জেন মেফিল্ড, ৫ জানুয়ারি ১৯১৭ - ১০ সেপ্টেম্বর ২০০৭) ছিলেন একজন মার্কিন অভিনেত্রী, গায়িকা, নৃত্যশিল্পী ও মানবহিতৈষী। সাত দশক জুড়ে তার কর্মজীবনে তিনি একটি একাডেমি পুরস্কার জয়সহ মোট চারটি অস্কার মনোনয়ন লাভ করেন এবং তিনটি গোল্ডেন গ্লোব পুরস্কার অর্জন করেছেন। তিনি মার্কিন যুক্তরাষ্ট্রের ৪০তম রাষ্ট্রপতি রোনাল্ড রেগনের স্ত্রী ছিলেন। তারা ১৯৪০ সালে বিবাহ করেন এবং ১৯৪৯ সালে তাদের বিবাহবিচ্ছেদ হয়।
১৯৩৩ সালে মাত্র ১৬ বছর বয়সে ওয়াইম্যান ওয়ার্নার ব্রসের সাথে চুক্তিবদ্ধ হয়ে তার পেশাদার কর্মজীবন শুরু করেন।তিনি উইলিয়াম হপারের সাথে "পাবলিক ওয়েডিং" (১৯৩৭), রোনাল্ড রেগন ও এডি অ্যালবার্টের সাথে "ব্রাদার র‍্যাট" (১৯৩৮) ও এর অনুবর্তী পর্ব "ব্রাদার র‍্যাট অ্যান্ড আ বেবি" (১৯৪০), ডেনিস মরগানের সাথে "ব্যাড মেন অব মিজুরি" (১৯৪১), মারলেনে ডিট্রিশের সাথে "স্টেজ ফ্রাইট" (১৯৫০) এবং স্টার্লিং হেইডেনের সাথে "সো বিগ" (১৯৫৩) চলচ্চিত্রে অভিনয় করেন। তিনি ১৯৪৬ সালে "দ্য ইয়ার্লিং" ছবিতে কাজের জন্য তার প্রথম একাডেমি পুরস্কারের মনোনয়ন লাভ করেন এবং ১৯৪৮ সালে "জনি বেলিন্ডা" চলচ্চিত্রে তার কাজের জন্য শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি "দ্য ব্লু ভেইল" (১৯৫১) এবং ডগলাস সার্কের পরিচালনায় রক হাডসনের বিপরীতে "ম্যাগনিফিসেন্ট অবসেশন" (১৯৫৪) চলচ্চিত্রে অভিনয় করে আরও দুটি অস্কারের মনোনয়ন লাভ করেন।
ওয়াইম্যান ১৯১৭ সালের ৫ই জানুয়ারি মিজুরির সেন্ট জোসেফে জন্মগ্রহণ করেন। তার জন্মনাম সারা জেন মেফিল্ড। তার মাতা গ্লাডিস হোপ (প্রদত্ত নাম: ক্রিশ্চিয়ান, ১৮৯৫-১৯৬০) এবং পিতা ম্যানিং জেফ্রিজ মেফিল্ড (১৮৯৫-১৯২২)। তার পিতা একটি মিল কোম্পানির শ্রমিক ছিলেন এবং তার মাতা একজন ডাক্তারের স্টেনোগ্রাফার ও অফিস সহকারী ছিলেন। ১৯২১ সালে তার পিতামাতার বিবাহবিচ্ছেদ হয় এবং পরের বছর নিউমোনিয়ায় আক্রান্ত হয়ে তার পিতার মৃত্যু হয়।
অ্যামি আরভিং

অ্যামি ডেভিস আরভিং (; জন্ম: ১০ সেপ্টেম্বর ১৯৫৩) হলেন একজন মার্কিন অভিনেত্রী। তিনি ১৯৭৬ সালে ভীতিপ্রদ "ক্যারি" চলচ্চিত্র দিয়ে তার অভিনয় জীবন শুরু করেন এবং এরপর ১৯৭৮ সালের অতিপ্রাকৃত থিলারধর্মী "দ্য ফিউরি" ছবিতে প্রধান চরিত্রে অভিনয় করেন। তিনি "ইয়েন্টল" (১৯৮৩) ছবিতে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং হাস্যরসাত্মক "ক্রসিং ডিলান্সি" (১৯৮৮) ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "ডিকনস্ট্রাকটিং হ্যারি" (১৯৯৭), "ট্রাফিক" (২০০০) ও "অ্যাডাম" (২০০৯)।
১৯৮০ সালে "আমাডেয়ুস" নাটক দিয়ে আরভিংয়ের ব্রডওয়ে মঞ্চে অভিষেক হয় এবং ১৯৮৮ সালে অফ-ব্রডওয়ে মঞ্চের "দ্য রোড টু মক্কা" নাটকে কাজ করে ওবিই পুরস্কার অর্জন করেন। তার অন্যান্য ব্রডওয়ে নাটকগুলো হল "ব্রোকেন গ্লাস"-এর মূল নির্মাণ (১৯৯৪), "থ্রি সিস্টার্স"-এর পুনরুজ্জীবিতকরণ (১৯৯৭), এবং ব্রডওয়ে মঞ্চের মূল "দ্য কোস্ট অব ইউটোপিয়া" (২০০৬)। তিনি ২০১০ সালে অপেরা থিয়েটার অব সেন্ট লুইয়ে সঙ্গীতনাট্য "আ লিটল নাইট মিউজিক"-এ অভিনয় করেন।
আরভিং "স্টার ওয়ার্স"-এর প্রিন্সেস লেইয়া চরিত্রের জন্য অডিশন দেন, কিন্তু অডিশনে এই চরিত্রে জন্য নির্বাচিত হন ক্যারি ফিশার। তিনি ১৯৭৬ সালে ভীতিপ্রদ "ক্যারি" চলচ্চিত্রে সু স্নেল চরিত্রে অভিনয় দিয়ে তার বড় পর্দায় অভিষেক হয়। তার মাতাও এই চলচ্চিত্রে অভিনয় করেন। তিনি পরবর্তীতে ব্রায়ান দে পালমা পরিচালিত অতিপ্রাকৃত থিলারধর্মী "দ্য ফিউরি" (১৯৭৮) ছবিতে এবং রিচার্ড ড্রাইফাসের সাথে "দ্য কম্পিটিশন" (১৯৮০) ছবিতে শ্রেষ্ঠাংশে অভিনয় করেন। ১৯৮০ সালে তিনি "হানিসাকল রোজ" ছবিতে কাজ করেন এবং এই ছবি দিয়ে তার পর্দায় গানের অভিষেক হয়। এই ছবিতে তার এবং ডায়ান ক্যাননের চরিত্র দুটিকে কান্ট্রি ও ওয়েস্টার্ন সঙ্গীতশিল্পী হিসেবে দেখা যায় এবং এই দুই অভিনেত্রীই ছবিতে তাদের নিজের কণ্ঠ দেন।
১৯৮৩ সালে তিনি বারবারা স্ট্রাইস্যান্ডের পরিচালনায় অভিষেক চলচ্চিত্র "ইয়েন্টল"-এ অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। ১৯৮৮ সালে তিনি সুজান স্যান্ডলারের হাস্যরসাত্মক "ক্রসিং ডিলান্সি" ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
তিনি উডি অ্যালেনের "ডিকনস্ট্রাকটিং হ্যারি" (১৯৯৭), "ট্রাফিক" (২০০০), "টাক এভারলাস্টিং" (২০০২), "থার্টিন কনভারসেশন্স অ্যাবাউট ওয়ান থিং" (২০০২) ও "অ্যাডাম" (২০০৯) চলচ্চিত্রে অভিনয় করেন।
শচীন নাগ

শচীন নাগ (জন্ম: ৫ জুলাই ১৯২০ - মৃত্যু: ১৯ অগাস্ট ১৯৮৭) একজন ভারতীয় সাতারু। ১৯৪৮ এর গ্রীষ্মকালীন অলিম্পিকে পুরুষ বিভাগে 100 মিটার ফ্রি স্টাইলে তিনি প্রতিযোগী ছিলেন। ১৯৪৮ ও ১৯৫২ সালে গ্রীষ্মকালীন অলিম্পিকে ওয়াটার পোলোতেও অংশগ্রহণ করেছিলেন তিনি। ১৯৫১ সালে দিল্লীতে অনুষ্ঠিত 'এশিয়ান গেমস' এর 100 মিটার পুরুষ বিভাগে তিনি প্রথম ভারতীয় যিনি স্বর্ণপদক পান।